एक बार फिर राजधानी कोलकाता की गंगा नदी में डॉल्फिन नजर आई है। हालांकि यहां बोट के धक्के से उसकी मौत हो गई है।
 शनिवार सुबह के समय बागबाजार जा रही क्रूजर नौका ने उसे टक्कर मार दी जिसकी वजह से छटपटाती हुई डॉल्फिन की मौत हो गई। वन विभाग ने उसका शव बरामद कर लिया है।
 बताया गया है कि शनिवार सुबह के समय बाग बाजार की ओर यात्रियों से भरी बोट जा रही थी। तभी गंगा में मौजूद डॉल्फिन से उसकी टक्कर हो गई।
 टक्कर इतनी जोरदार थी कि कुछ देर के लिए नौका में तेज झटके लगे थे। तुरंत उसमें सवार यात्री डॉल्फिन को बचाने के लिए बेताब हो गए थे।
 भोलानाथ पाल नाम का एक व्यक्ति तो गंगा में कूद भी गया और उसे बचाने की कोशिश करने लगा। तुरंत वन विभाग को भी सूचना दी गई, लेकिन तब तक देर हो गई थी और उसकी मौत हो चुकी थी।
 जानकारी मिलने के बाद मौके पर बड़ी संख्या में स्थानीय लोग भी एकत्रित हो गए थे। हालांकि वन विभाग की टीम तत्परता से डॉल्फिन को बरामद कर अपने साथ ले गई।
 उल्लेखनीय है कि समुद्र के किनारे अमूमन डॉल्फिन का शव बरामद होता रहता है लेकिन नदी में इस तरह से दुर्घटना आम बात नहीं है।
 
एक बार फिर राजधानी कोलकाता की गंगा नदी में डॉल्फिन नजर आई है। हालांकि यहां बोट के धक्के से उसकी मौत हो गई है। शनिवार सुबह के समय बागबाजार जा रही क्रूजर नौका ने उसे टक्कर मार दी जिसकी वजह से छटपटाती हुई डॉल्फिन की मौत हो गई। वन विभाग ने उसका शव बरामद कर लिया है। बताया गया है कि शनिवार सुबह के समय बाग बाजार की ओर यात्रियों से भरी बोट जा रही थी। तभी गंगा में मौजूद डॉल्फिन से उसकी टक्कर हो गई। टक्कर इतनी जोरदार थी कि कुछ देर के लिए नौका में तेज झटके लगे थे। तुरंत उसमें सवार यात्री डॉल्फिन को बचाने के लिए बेताब हो गए थे। भोलानाथ पाल नाम का एक व्यक्ति तो गंगा में कूद भी गया और उसे बचाने की कोशिश करने लगा। तुरंत वन विभाग को भी सूचना दी गई, लेकिन तब तक देर हो गई थी और उसकी मौत हो चुकी थी। जानकारी मिलने के बाद मौके पर बड़ी संख्या में स्थानीय लोग भी एकत्रित हो गए थे। हालांकि वन विभाग की टीम तत्परता से डॉल्फिन को बरामद कर अपने साथ ले गई। उल्लेखनीय है कि समुद्र के किनारे अमूमन डॉल्फिन का शव बरामद होता रहता है लेकिन नदी में इस तरह से दुर्घटना आम बात नहीं है।